Document ID: 31999D0800

31999D0800
L 322/1
SLUŽBENI LIST EUROPSKE UNIJE
22.10.1999.
ODLUKA VIJEĆA
od 22. listopada 1999.
o sklapanju Protokola o posebno zaštićenim područjima i biološkoj raznolikosti u Sredozemlju i o prihvaćanju priloga tom Protokolu (Barcelonska Konvencija)
(1999/800/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 175. stavak 1. u vezi s prvom rečenicom članka 300. stavka 2. i prvim podstavkom članka 300. stavka 3.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Zajednica je ugovorna stranka Konvencije o zaštiti Sredozemnog mora od onečišćavanja (2), dalje u tekstu „Barcelonska Konvencija”, te je sklopila četiri protokola donesenih u okviru Barcelonske Konvencije, i to Protokol o sprečavanju onečišćenja potapanjem otpadnih i drugih tvari s brodova i zrakoplova (2), Protokol o suradnji u borbi protiv onečišćenja naftom i drugim štetnim tvarima (3), Protokol o zaštiti od onečišćenja s kopna (4) i Protokol o posebno zaštićenim područjima (5).
(2)
Komisija je u ime Zajednice i unutar radne skupine koju su osnovale ugovorne stranke Barcelonske Konvencije, sudjelovala u pregovorima o Protokolu o posebno zaštićenim područjima i biološkoj raznolikosti u Sredozemlju, a od dana njegovog stupanja na snagu, novi Protokol, sukladno njegovom članku 32., treba zamijeniti prvu verziju Protokola o posebno zaštićenim područjima u Sredozemlju.
(3)
Zajednica je 10. lipnja 1995. u Barceloni potpisala novi Protokol o posebno zaštićenim područjima i biološkoj raznolikosti u Sredozemlju, dalje u tekstu „Protokol”.
(4)
Dodatno odredbama koje se odnose na očuvanje područja značajnih za Sredozemlje, nova inačica Protokola predviđa sastavljanje popisa vrsta pred istrebljenjem i ugroženih vrsta i vrsta čije je iskorištavanje uređeno (prilozi Protokolu).
(5)
Završni akt Konferencije punomoćnika (Barcelona, 9. i 10. lipnja 1995.), na kojoj je donesen i potpisan Protokol, predviđa donošenje priloga Protokolu na budućem sastanku punomoćnika.
(6)
Prilozi su doneseni na Konferenciji punomoćnika održanoj u Monaku 24. studenoga 1996. kojoj je prethodio sastanak stručnjaka 23. studenoga 1996.; prilozi su bili otvoreni za potpisivanje tijekom Konferencije; Komisija nije imala ovlasti predstavljati Zajednicu.
(7)
Sredozemne države članice, kao ugovorne stranke Barcelonske Konvencije i njezinih Protokola, bile su prisutne na Konferenciji punomoćnika i potpisale su priloge; u završnom aktu Konferencije su međutim izjavile da, u slučajevima kada prilozi obuhvaćaju područja nadležnosti Zajednice, one mogu poduzeti sve potrebne mjere pod uvjetom da je Zajednica potpisnica priloga.
(8)
Na temelju članka 174. Ugovora, politika Zajednice u području okoliša doprinosi ostvarivanju ciljeva koji uključuju očuvanje, zaštitu i poboljšanje kakvoće okoliša i promicanje mjera na međunarodnoj razini za rješavanje regionalnih ili svjetskih problema okoliša.
(9)
Protokol i njegovi prilozi obuhvaćaju područja u nadležnosti Zajednice u području okoliša (Direktiva 79/409/EEZ o očuvanju divljih ptica (6), Direktiva 92/43/EEZ o očuvanju prirodnih staništa i divlje faune i flore (7)) i tiču se vrsta čije je iskorištavanje uređeno sukladno zajedničkoj ribarskoj politici (ZRP); Zajednica poduzima korake u tom smislu kako bi osigurala da sklapanje ovih međunarodnih sporazuma ne dolazi u sukob niti mijenja područje djelovanja postojećeg prava Zajednice,
ODLUČILO JE:
Članak 1.
1. Protokol o posebno zaštićenim područjima i biološkoj raznolikosti u Sredozemlju i njegovi prilozi ovime se odobravaju u ime Zajednice.
2. Tekst navedenog Protokola i njegovi prilozi priloženi su ovoj Odluci.
Članak 2.
1. Predsjednik Vijeća polaže ispravu o sklapanju Protokola kod depozitara, u ime Zajednice i u skladu s člankom 30. Protokola o posebno zaštićenim područjima i biološkoj raznolikosti u Sredozemlju (8).
2. Predsjednik Vijeća obavješćuje, u ime Zajednice, o prihvaćanju priloga Protokolu o posebno zaštićenim područjima i biološkoj raznolikosti u Sredozemlju, u skladu s člankom 16. Konvencije o zaštiti Sredozemnog mora od onečišćavanja (9). Prihvaćanju Zajednice prilaže se sljedeća izjava: „Zajednica će pomoći provesti odredbe utvrđene u prilozima uspostavom mreže Natura 2000.”
Članak 3.
Ova se Odluka objavljuje u Službenom listu Europskih zajednica.
Ona proizvodi učinke od dana usvajanja.
Sastavljeno u Luxembourgu 22. listopada 1999.

Labels: 15
20